Thread:User talk:Jeblad/Samandrag i Wikidata/reply

I tekststrengen «Sette [$2] NaN tilleggsnamns» er ikke [$2] et enkelt ord, det er en kommentar som kan inneholde flere identer, ord, fraser, lenker eller være tom. For øyeblikket brukes kun en enkelt ident, men dette vil endres. Ikke anta at det er noe enkelt som kan slås sammen med et etterfølgende ord, eller at det er noe som kan lappes sammen med en annen tekststreng, det vil senere kreve at det brukes flere strenger for å få nynorsk til å fungere. Vi bruker flere strenger i enkelte moduler og vi liker det ikke! ;)

For øyeblikket brukes kun en språkkode eller siteid, men det vil sannsynligvis endres fordi språkkode og siteid vil være forskjellig i en del tilfeller. Mekanismene for å håndtere dette vil ikke skille på om de brukes for label, alias, description eller sitelinks. I tilfellet med siteid må det også angis hvorvidt det ikke er en wikipedia, men noe annet slik som Commons. På toppen av det hele kan det være et autonym slik at det du trodde var en enkel språkkode blir arabisk eller russisk. Grunnen er at vi kan bruke autonymer uten at minneforbruket eksploderer, mens lokaliserte navn driver minnebruk i været.

Forvent at det aktuelle eksempelet blir noe ala «Sette [русский] tilleggsnamn» eller «Sette [norsk (bokmål), svenska] tilleggsnamn», kanskje til og med avhengig av hva brukeren har satt av preferanser. Vi ønsker å kunne bruke kyrelisk hvis strengen er russisk, vi ønsker ikke en språkkode skrevet med latinsk script midt inne i en russisk streng.

Alle slike sammendrag vil bruke samme underliggende implementasjon for parameteren $2, og denne vil ikke gjøre noen antakelser om hva som kommer foran eller bak. Kort sagt, det er en kommentar i redaksjonell parentes og ikke et ord som skal trekkes sammen med annen tekst.

Alle disse sammendragene er mer eller mindre like og en bør unngå for mye varians. De brukes alle steder hvor autokommentarer settes inn, og på grunn av dette bør de være enkle å lese og forstå. Blir de mer enn noen ganske få ord så synker gjenkjennbarheten og en må starte å lese hver enkelt streng.

Uansett, hvis du mener at det som var der er enklere/riktigere så feel free. Muligens tenker vi helt feil rundt dette og det finnes en eller annen enklere metode. Det som er der nå er en tekststreng vi kan lokalisere og et argument ($1) som angir antall etterfølgende verdier og et argument ($2) som angir de språk eller sites som brukes eller refereres. Sites vil senere bli lenket til det aktuelle nettstedet. Foran tekststrengen vil det komme en lenket pil (&rarr;) slik som i de ordinære sammendragene på Wikipedia, og etter tekststrengen vil verdiene bli listet opp. Muligens vil henvisning til språk som kommentar bli droppet til fordel for tagging med språk, eller at tagging vil bli brukt i tillegg til kommentaren i disse tilfellene. Det er ikke enkelt å skille noe mer mellom hva som går i argumentet $2, det ble vurdert å bruke et argument $3 som skulle inneholde siteid, men det er nokså begrensede muligheter for å bruke mer fancy parser functions. Dermed falt jeg ned på å plassere alt av språkkoder og siteids i samme argument, med de problemer det medfører når en skal lage tekststrengene for autokommentaren.